पाएं अपने शहर की ताज़ा ख़बरें और फ्री ई-पेपरडाउनलोड करें
जीवनरक्षक औषधियों की कालाबाजारी करने वालों की अब खैर नहीं। अब इसके लिए टीम का गठन किया जा रहा है जो दवा दुकानों में नियमित रूप से निरीक्षण करेगी। इसको लेकर सिविल सर्जन डाॅ. सुनील कुमार झा ने आदेश जारी कर दिया है। सीएस ने सहायक औषधि नियंत्रक व सभी औषधि निरीक्षक को जारी आदेश में कहा है कि कोविड-19 संक्रमण से उत्पन्न परिस्थिति के कारण कई जीवनरक्षक औषधियों की मांग बढ़ जाने के कारण दल गठित कर निरंतर सर्वेक्षण और औचक निरीक्षण किया जाना है। मालूम हो कि जिले में कई दवा दुकानों में पारासिटामोल, एजीथ्रल, आईवर मेक्टजीन, विटामिन सी जैसी दवा नहीं मिल रही है। ऐसे में लोगों का कहना है कि इसकी कालाबाजारी की संभावनाओं से भी इंकार नहीं किया जा सकता है। इसी पर रोक लगाने के लिए यह कदम उठाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn